stanford-oval/wikipedia huggingface dataset:
Rottnest Island

Rottnest Island
| --- | --- |
Sijainti:  6161 Länsi-Australia Australia
Vesialue:  Intian valtameri 
Korkein kohta:  19  m 
| --- | --- |
Asukasluku:  334  (2016) 
muokkaa - muokkaa wikitekstiä - muokkaa Wikidataa
Satelliittikuva saaresta
Rottnest Island eli Rottnestin saari on lähellä Australian länsirannikkoa sijaitseva saari. 7000 vuotta sitten maankohoaminen aiheutti Rottnestin erkaantumisen mantereesta. Saari ja sen ympäristö muodostavat luonnonsuojelualueen. Rannikkovesissä on koralliriuttoja ja niiden ympärillä esiintyy nokkavalaita, merileijonia, paholaisrauskuja ja satunnaisesti kilpikonnia. Itse saarella on monia lintulajeja houkuttelevia suolajärviä ja rämeitä. Saarella harrastetaan sukellusta ja melontaa.
Aiheesta muualla

Kuvia tai muita tiedostoja aiheesta Rottnest Island Wikimedia Commonsissa
Salmanassar V

Salmanassar V
Salmanassar V oli Assyrian kuningas ja Babylonian varakuningas vuosina 727–722 eaa. Hän oli Tiglatpileser III:n poika. Assyria ja Babylonia olivat Salmanassar V:n aikana personaaliunionissa, ja kuningas asui koko valtakautensa Palestiinassa. Ensimmäinen maininta hänestä on foinikialaisen Zimirran kaupungin kuvernöörinä Tiglatpileser III:n aikaan.
Syyriassa nousi levottomuuksia Salmanassar V:n aikana.
Assyrian vasalli, Israelin kuningas Hoosea, nousi kapinaan. Salmanassar piiritti kolme vuotta Israelin kuningaskunnan pääkaupunkia Samariaa, mutta kapinalliset murhauttivat hänet. Salmanassaria seurasi kuninkaana hänen veljensä Sargon II.
Salme Haltia

Salme Sylvia Haltia (o.s. Halonen, 9. heinäkuuta 1912 Haukipudas – 31. heinäkuuta 2021 Oulu) oli kuollessaan Suomen vanhin lotta. Hän kuoli 109-vuotiaana. Hän toimi talvisodassa lääkintälottana kenttäsairaalassa. Haltian toimipaikkana oli kenttäsairaala n:o 9, ensin Kuhmossa ja myöhemmin Karjalan kannaksella. Myös jatkosodassa hän toimi kenttäsairaalassa Kannaksella. Ammatiltaan Haltia oli konttoristi. Hän osallistui tasavallan presidentin itsenäisyyspäivän vastaanotolle vuonna 2018.
Salme Haltian puoliso Olavi Haltia taisteli Kannaksella, haavoittui sodassa ja kuoli vuonna 1947. Haltioilla oli kaksi lasta.
Raija Kerppo

Raija Kerppo (s. 22. elokuuta 1961 Turku) on suomalainen pianotaiteilija. Hän on antanut monia soolokonsertteja sekä Suomessa että ulkomailla ja esiintynyt lukuisten sinfonia- ja kamariorkestereiden solistina. Tällä hetkellä hän toimii Järvenpään ja Tuusulan musiikkiopistoissa pianon opettajana.
Kerppo aloitti pianonsoiton opiskelun Turun konservatoriossa ja jatkoi opintojaan Sibelius-Akatemiassa professori Erik T. Tawaststjernan oppilaana. Hän on täydentänyt opintojaan myös Martin Caninin johdolla New Yorkin Juilliard Schoolissa. Taiteilijanuransa ohella Kerppo toimii nykyisin Lahden ammattikorkeakoulun musiikin lehtorina.
Kerppo on esiintynyt varsin usein viulutaiteilija Pekka Kuusiston ja hänen veljensä Jaakko Kuusiston kanssa. He ovat yhdessä soittaneet lukuisia resitaaleja niin Suomessa kuin ulkomailla, mm. Bergenissä, Lontoossa (Wigmore Hall), Pariisissa (Chatelet), Chicagon Ravinia-festivaaleilla ja Bremenissä. Kerppo on esiintynyt myös monissa sinfonia- ja kamarimusiikkilevytyksissä. Kamarimusiikkia Kerppo on levyttänyt muun muassa Kaija Saariketun ja Pekka Kuusiston kanssa. Turun kaupunginorkesterin kanssa levytetty Selim Palmgrenin viides pianokonsertto sai vuonna 1990 Yleisradion vuoden parhaan kotimaisen äänitteen palkinnon. Pekka Kuusiston kanssa vuonna 1997 levytetty Prokofjevin sonaatti nro 2 viululle ja pianolle oli myös kansainvälinen arvostelumenestys.
Kerppo on ollut naimisissa pianisti Olli Mustosen kanssa. Hänen nykyinen puolisonsa on kontrabasisti Jukka Nuuttila. Hänellä on myös yksi lapsi.[lähde? ]
Palkinnot ja tunnustukset

Maj Lind -kilpailu, 1. palkinto 1986
Pohjoismainen pianokilpailu, Nyborg, Tanska 1989, jaettu 1. palkinto 1989
Yleisradion vuoden parhaan kotimaisen äänitteen palkinto vuonna 1990
SIE Japan Studio

| Japan Studio |
| --- | --- |

Toimiala:  videopeliteollisuus
Tuotteet:  videopelit
Emoyhtiö:  Sony Interactive Entertainment
Infobox OKVirheellinen NIMI-arvo: 
SIE Japan Studio (Sony Interactive Entertainment Japan Studio, SIEJ) on Sony Interactive Entertainmentin omistama pelitalo. SIEJ on ollut aiemmin SCE Japan Studio, eli Sony Computer Entertainment Japan Studio (SCEJ).
Team ICO ja Project Siren ovat kehitysryhmiä, jotka kuuluvat Sonyn studioihin Japanissa.
Helmikuussa 2021 kerrottiin yhtiön toimintojen uudelleenjärjestelystä, jonka seurauksena yhtiö keskittyy Astro's Playroomin kehittäneen Team ASOBIn ympärille.
Yhtiö on kehittänyt itse joukon tunnettuja pelejä sekä toiminut yhteistyössä useiden muiden yhtiöiden kanssa näiden pelien kehityksessä. Yhtiön roolit ulkoisten kehittäjien kanssa, lokalisoinnissa ja immateriaalioikeuksien hallinnassa keskitetään jatkossa PlayStation Studiosin globaaleihin toimintoihin.
Aiheesta muualla

Viralliset sivut (Arkistoitu – Internet Archive)
Pëllumb Jusufi

| Henkilötiedot |
| --- | --- | --- | --- |
Syntymäaika: 10. helmikuuta 1988 (ikä 36)
Syntymäpaikka: Tetovo, Jugoslavia
Pelipaikka: keskikenttäpelaaja
Pituus: 175 cm
Paino: 69 kg
Seura
Seura: Poprad
Pelinumero: 10
Junioriseurat
2000–2006: Dinamo Zagreb
Seurat
| Vuodet | Seura | O | (M) |
| 2007 | Bonifika | 11 | (1) |
| 2007–2008 | Domžale | 9 | (1) |
| 2008–2009 | Dinamo Tirana | 20 | (2) |
| 2009–2010 | Kastrioti Kruje | 29 | (0) |
| 2010–2011 | Hrvatski Dragovoljac | 14 | (0) |
| 2011 | → Gorica (laina) | 11 | (2) |
| 2011 | Vysočina Jihlava | 1 | (0) |
| 2012 | Shkëndija | 3 | (0) |
| 2012 | Tomori Berat | 5 | (0) |
| 2013 | Cres | 11 | (13) |
| 2013–2014 | Jazz | 29 | (11) |
| 2015 | Renova | 4 | (0) |
| 2015 | MuSa | 25 | (11) |
| 2015–2016 | Lošinj | – | (–) |
| 2016 | MuSa | 8 | (2) |
| 2016– | Poprad | 6 | (1) |
| Yhteensä | Yhteensä | 186 | (44) |
Maajoukkue
| 2004–2005 | Kroatia U17 | 19 | (1) |
| 2006 | Kroatia U18 | 2 | (2) |
| 2007 | Kroatia U19 | 14 | (3) |
| 2009 | Kroatia U21 | 1 | (0) |
 Seurajoukkueuran tilastot kattavat vain kansalliset sarjat, päivitetty 7. lokakuuta 2016.
Pëllumb ”Plumb” Jusufi (s. 10. helmikuuta 1988 Tetovo) on kroatialainen jalkapalloilija, jolla on myös Pohjois-Makedonian kansalaisuus.
Peliura

Jusufi on Jugoslaviassa syntynyt Pohjois-Makedonian albaani, joka muutti perheensä kanssa Kroatiaan 12-vuotiaana. Hän pelasi aluksi maan menestyksekkäimmän seuran Dinamo Zagrebin junioreissa, josta siirtyi vuonna 2006 slovenialaisen SC Bonifikan riveihin. Ammattilaisuransa Jusufi aloitti vuotta myöhemmin Slovenian pääsarjassa pelaavassa NK Domžalen joukkueessa, ja oli mukana voittamassa seuran toista peräkkäistä mestaruutta keväällä 2008. Hän pelasi kaksi ottelua myös 2007–2008 Mestarien liigan karsinnoissa.
Jusufi on esiintynyt myös Albanian pääsarjassa Dinamo Tiranan, KS Kastriotin ja Tomori Beratin joukkueissa sekä Kroatian liigan Hrvatski Dragovoljacin ja Makedonian 1. liigan FK Shkëndijan riveissä.
Maajoukkue

Pëllumb Jusufi on edustanut Kroatian nuorten maajoukkueita kaikissa ikäluokissa 17-vuotiaista lähtien. Maaotteluita hänellä on yhteensä 36.
Saavutukset

Slovenian mestaruus: 2008
Albanian supercup: 2008
Saarijärvi (Tampere)

| Saarijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°35′03″N, 23°57′27″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Pitkäjärveen 
Järvinumero:  35.319.1.015
Mittaustietoja
Pinnankorkeus:  138,4 m  
Rantaviiva:  2,508 km  
Pinta-ala:  12,897 ha  
Saaria:  4 
 fiSaarijärvi 
Saarijärvi  on Pirkanmaalla Tampereella Sorilan kylän lähellä sijaitseva järvi, joka kuuluu Kokemäenjoen vesistöön. Järven ympäristössä sijaitsee Kintulammin retkeilyalue.
Maantietoa

Järven pinta-ala on 12,9 hehtaaria ja se on 750 metriä pitkä ja 450 metriä leveä. Järvellä on kartan mukaan 4 saarta. Sen rantaviivan pituus on 2,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Sorilanjoen valuma-alueeseen (35.319) se kuuluu. Järven vedenpinnan korkeus on 138,4 metriä mpy.
Pola

| Pola Пола |
| --- | --- |
 Polajoki Parfinon piirin Gorodokin kylän luona.
Maanosa:  Eurooppa
Maat:  Venäjä
Alue:  Tver, Novgorod
Piiri:  Parfino, Demjanski, Andreapoli
Vesistöalue ja valuma-alueen tietoja
Päävesistöalue:  Nevan vesistö
Valuma-alue:  Polan valuma-alue
Pinta-ala:  7 420 km²  
Joen uoman kohteita
Alkulähde:  Valdain ylänkö 
 :  57.0213°N, 31.9704°E
Laskupaikka:  Ilmajärvi
 :  58.2041°N, 31.6346°E
Sivu-uomat:  Polomet, Javon, Ladomirka, Štšebereha, Marjovka
Taajamat:  Pola
Mittaustietoja
Lähdekorkeus:  noin 300 m  
Laskukorkeus:  18 m  
Pituus:  267 km  
Keskivirtaama:  63 m³/s  
Muuta
Muualla:  Wikimedia Commons
Pola (ven. Пола́) on Venäjällä Tverin alueella Andreapolin piirissä ja Novgorodin alueella Demjanskin- ja Parfinon piireissä virtaava 267 kilometriä pitkä joki, joka laskee Ilmajärven etelärantaan Sinetskinlahteen.
Joen kulku

Polan lähteet sijaitsevat Valdain ylängön luoteisrinteillä Tverin alueella Andreapolin piirissä. Se virtaa aluksi kapeana mutkittelevana metsäpurona ja toimii Andreapolin ja Penon piirien rajajokena. Pola ylittää aluerajan Novgorodin puolelle pohjoiseen virtaavana ja kääntyessään kohti koillista, siihen yhtyy etelästä tuleva Marjovka. Pola virtaa ylängön alarinteillä väistäen pohjoisessa sijaitsevat laajat suoalueet. Noin 30 kilometriä myöhemmin siihen yhtyy kaakosta tuleva Štšebereha ja samalla Pola kääntyy kohti pohjoista. Keskijuoksullaan se muodostaa 30–50 metriä syvän jyrkkäreunaisen laakson, jossa on lukuisia koskia. Noin 40 kilometrin päässä se kohtaa Javonin, joka virtaa idästä laskeutuvaa laaksoa kohti länttä. Myös Pola laskeutuu tähän laaksoon Javonin yhtymäkohdassa aivan Demjanskin alapuolella. Aivan Javonin yhtymäkohdan alapuolella Polaan yhtyy suurin sivujoki Polomet. Javon ja Polomet lisäävät Polan vesimäärää huomattavasti. Samalla Polan virtaus heikkenee ja se alkaa meanderoida jokilaaksossaan, joka kaartaa hiljalleen kohti pohjoista. Siellä sen varressa sijaitsee Polan kuntakeskus, jossa joen ylittää rautatie. Polan jälkeen kääntyy joki länteen ja se yhtyy sivuten Lovatin uomaa ennen laskemistaan Ilmajärveen yhteisellä suistoalueella. Polan suuhaarat purkautuvat Sinetskinlahteen, joka aukeaa suistoalueen itä ja koillisrannikolta.
Hydrologiaa

Polan virtaamat vaihtelevat vuodenaikojen mukaan suuresti. Joki alkaa Valdain ylängöllä, jonne kertyy ympäristöään enemmän lunta. Kevättulvissa virtaa moninkertainen määrä vettä kesän ja syksyn pieniin virtaamiin nähden. Joen keskivirtaama on 63 m³/s. Pola jäätyy marras-joulukuun vaihteessa ja sen jäät lähtevät maalis-huhtikuussa.
Polan valuma-alue > Yleistä

Pola kuuluu Nevan vesistöalueessa Laatokan valuma-alueen Olhavanjoen valuma-alueeseen, jonka Polan valuma-alueessa se sijaitsee. Polan valuma-alueen laajuus 7 420 neliökilometriä ja sen pääuoman muodostaa vain joki Pola, joka on 267 kilometriä pitkä.
Hyvin monet Polan sivujoista yhtyvät pääuomaan kaakosta päin. Siellä kohoavat Valdain ylängön rinteet, jotka ovat suhteellisen jyrkät ylängön luoteisreunalla. Pääuomaksi valittu Polan uoma saa alkunsa valuma-alueen eteläosissa.
Polan valuma-alue > Pääuoma

Polan lähteet sijaitsevat Valdain ylängön luoteisrinteillä , mutta kirjallisia tietoja pääuoman lähteestä ei ole. Ehdotettu lähdejärvi on katsottu Internetin karttapalveluista, mutta sielläkään ei siitä ole yksimielisyyttä .
Polan valuma-alue > Sivujokia

Alla olevaan taulukkoon on koottu Polan suurimpia sivu-uomia. Taulukon tiedot on lueteltu taulukon alla ja niitä on eritelty kullekin joelle taulukon oikeassa sarakkeessa.
| Sivu-uoman nimi     | Nimi ven>      | Etäisyys Ilmajärvestä (km) | Pääuoman kohta   | Pituus (km)   | Virtaama (MQ m³/s)   | Valuma-alue (km²)   | Lähteet     |
| --- | --- | --- | --- | --- | --- | --- | --- |
laskee Ilmajärveen
| Larinka | Larinka, Kolba (Ларинка, Колба) | 48 | Parfino | 32 |  | 190 | 2,2,2,4,2,–,2 |
| Larinka | Larinka (Ларинка) | 69 | Parfino | 28 |  | 143 | 2,2,2,4,2,–,2 |
| Vjazovka | Vjazovka (Вязовка) | 83 | Parfino | 15 |  |  | 2,2,2,4,2,–,– |
| Korpovka | Korpovka (Корповка) | 89 | Demjansk | 20 |  |  | 2,2,2,4,2,–,– |
| Polomet | Polomet (Полометь) | 111 | Demjansk | 150 | 8 | 2 767 | 2,2,2,4,2,3,2 |
| Javon | Javon (Явонь) | 118 | Demjansk | 87 |  | 1 230 | 2,2,2,4,2,–,2 |
| Ladomirka | Ladomirka (Ладомирка) | 122 | Demjansk | 25 |  | 362 | 2,2,2,4,2,–,2 |
| Štšebereha | Štšebereha (Щебереха) | 159 | Marjovo | 56 |  | 575 | 2,2,2,4,2,–,2 |
| Kamenka | Kamenka (Каменка) | 170 | Marjovo | 44 |  |  | 2,2,2,4,2,–,– |
| Belka | Belka (Белка) | 172 | Marjovo | 15 |  |  | 2,2,2,4,2,–,– |
| Marjovka | Marjovka (Марёвка) | 193 | Marjovo | 43 |  | 397 | 2,3,2,4,2,–,2 |
| Ždynja | Ždynja (Ждыня) | 206 | Marjovo | 19 |  |  | 2,2,2,4,2,–,– |
| Runa | Runa (Руна) | 217 | Marjovo | 37 |  |  | 2,2,2,4,2,–,– |
| Olešnja | Olešnja (Олешня) | 225 | Marjovo | 17 |  |  | 2,2,2,4,2,–,– |
| Gorodenka | Gorodenka (Городенка) | 239 | Marjovo | 18 |  |  | 2,2,2,4,2,–,– |
pääuomaa on Gorodenkan yläpuolella vielä 28 km

Lähteet: 1 = luettu Wikipedian suomenkielisestä artikkelista, 2 = luettu kunkin sivu-uoman lähteestä (), 3 = luettu venäjänkielisestä Wikipediasta, 4 = katsottu tai mitattu Internetin karttapalvelusta kuten esimerkiksi Google Maps tai ACME
Polan valuma-alue > Järviä

Polan varrella sijaitsee pieniä järviä. Niitä ovat esimerkiksi Blagi (Благи), Bludenskoje (Блуденское), Desjatki (Десятки), Dubovyje (Дубовые), Žirohlitskoje (Жирохлицкое), Zavaly (Завалы), Indjuk (Индюк), Kamenets (Каменец), Koloušinskoje (Колоушинское), Ljubžir (Любжир), Sereberskoje (Сереберское), Ulištševo (Улищево) ja Tšagodovskoje (Чагодовское). Joen Lovatin kanssa yhteisellä suistoalueelle on kuroutunut suuria järviä. Polan suistoalueella niitä ovat ainakin Sintoje (Ситное) ja Galkinskoje (Галкинское).
Valdain ylängölle on padottu suuria tekojärviä, joilla säännöstellään talven sulamisvesiä kuivemman kauden vesituotantoa varten. Javonin valuma-alueen järviä ovat esimerkiksi Istošenskoje (Истошенское), Mosylinskoje (Мосылинское), Hvošno (Хвошно) ja suuri tekojärvi Vele (Велье). Štšeberehan lähdejärvi on Štšebereha (Щебереха). Sivujoen valuma-alueella sijaitsee myös suuri Seliger.
S&P Global Ratings

S&P Global Ratings (ennen Standard & Poor’s) on S&P Globaliin kuuluva luottoluokitusyksikkö, joka analysoi osakkeita ja joukkovelkakirjoja. Se kuuluu Moody’sin ja Fitch Ratingsin ohella alan kärkikolmikkoon. Yhtiö tunnetaan osakeindekseistään, joita ovat australialainen S&P 200-, kanadalainen S&P/TSX- ja italialainen S&P/MIB-osakeindeksi.
Luottoluokitus

S&P Global Ratings on luottoluokittaja, joka luottoluokittelee yksityisiä ja julkisia yrityksiä sekä valtioita. Se on yksi harvoista luokittajista, jotka Yhdysvaltain rahoitustarkastus eli SEC on hyväksynyt luottoluokittajaksi (Nationally Recognized Statistical Rating Organization).
Luottoluokitus > Pitkän aikavälin luokitus

Sijoituskelpoiset
AAA: parhaat lainaajat, luotettavat ja vakaat (jotkin valtiot)
AA: hyvät lainaajat, hieman suurempi riski kuin luokassa AAA
A: taloudellinen tilanne voi vaikuttaa rahoitukseen
BBB: keskikykyiset lainaajat, jotka ovat tyydyttävällä tasolla
Sijoituskelvottomat (myös nimellä roskalainat)
BB: keskikykyistä heikompi taloudellinen tilanne
B: taloudellinen tilanne vaihtelee huomattavasti
CCC: haavoittuvainen ja riippuvainen taloudellinen tilanne
CC: hyvin haavoittuvainen, epävarma osake
C: hyvin haavoittuvainen, mahdollinen konkurssivaara, mutta suorittaa velvoitteitaan
CI: maksuja erääntynyt
R: tarkkailun alla taloudellisen tilanteen johdosta
SD: osittain maksukyvytön
D: kokonaan tai suurilta osin maksukyvytön
NR: ei luokitusta
Luottoluokitus > Lyhyen aikavälin luokitus

A-1: maksukyky vahva
A-2: tyydyttävä maksukyky
A-3: epäsuotuisa taloudellinen tilanne
B: spekulaativinen taloudellinen tilanne
C: haavoittuva taloudellinen tilanne
D: maksukyvytön osittain tai kokonaan, konkurssimahdollisuus
Aiheesta muualla

Viralliset verkkosivut (englanniksi)
Racing Point RP19

| Racing Point RP19 |
| --- | --- |

Talli:   Racing Point
Suunnittelija(t):   Andrew Green
Kuljettajat:  11.  Sergio Pérez 18.  Lance Stroll
Teknisiä tietoja
Renkaat:  P Pirelli
Kilpailuhistoria
Debyytti:   Australian GP 2019
Kilpailuja:  21
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  73
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2019
Racing Point RP19  on Formula 1 -talli Racing Pointin käyttämä auto kaudella 2019. Autolla kilpailevat Sergio Pérez ja Lance Stroll.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2019 | Racing Point | Mercedes | P |  | AUS | BHR | CHN | AZE | ESP | MON | CAN | FRA | AUT | GBR | GER | HUN | BEL | ITA | SIN | RUS | JPN | MEX | USA | BRA | ABU | 73 | 7. |
| 2019 | Racing Point | Mercedes | P |  Sergio Pérez | 13 | 10 | 8 | 6 | 15 | 12 | 12 | 12 | 11 | 17 | Kesk. | 11 | 6 | 7 | Kesk. | 7 | 8 | 7 | 10 | 9 | 7 | 73 | 7. |
| 2019 | Racing Point | Mercedes | P |  Lance Stroll | 9 | 14 | 12 | 9 | Kesk. | 16 | 9 | 13 | 14 | 13 | 4 | 17 | 10 | 12 | 13 | 11 | 9 | 12 | 13 | 19† | Kesk. | 73 | 7. |
Aiheesta muualla

Kuvia tai muita tiedostoja aiheesta Racing Point RP19 Wikimedia Commonsissa
Salaheddine Sbai

| Henkilötiedot |
| --- | --- | --- |
Syntymäaika: 21. elokuuta 1985 (ikä 39)
Syntymäpaikka: Rabat, Marokko
Pelipaikka: vasen laitapuolustaja
Pituus: 178 senttimetriä
Seura
Seura: Nîmes Olympique
Pelinumero: 3
Seurat
| Vuodet | Seura | O (M) |
| 2004–2005 2005–2007 2007–2009 2009– |  KSK Ronse  AFC Tubize  Charleroi  Nîmes Olympique | 5 (0) 46 (1) 40 (0) 0 (0) |
Maajoukkue
| 2008– |  Marokko | 2 (0) |
 Seurajoukkueuran tilastot kattavat vain kansalliset sarjat, päivitetty 27. elokuuta 2009.
Salaheddine Sbai (s. 21. elokuuta 1985 Rabat) on marokkolais-belgialainen jalkapalloilija, pelipaikaltaan vasen laitapuolustaja.
Maajoukkueura

Sbai pelasi ensimmäisen maaottelunsa Marokon paidassa 11. lokakuuta 2008.
Aiheesta muualla

Salaheddine Sbai Weltfussball.dessä (saksaksi)
Salaheddine Sbai transfermarkt.atissa (saksaksi)
Salaheddine Sbain profiili LFP:ssä (ranskaksi)
Raija Lindén

Raija Annikki Lindén (o.s. Polkutie) (s. 12. helmikuuta 1939 Enonkoski) on suomalainen näytelmäkirjailija.
Lahdessa vuodesta 1956 asunut Lindén on toiminut muun muassa toimistoapulaisena, kotiäitinä ja pankkitoimihenkilönä. Lindén on kirjoittanut myös kertomuksia ja pakinoita lehtiin.
Lindén oli Salpausselän kirjailijoiden puheenjohtajana vuosina 1996–1998.
Teoksia

Unimatka : novelli, antologiassa Ääniä harjulta. 1976
Ja aamulla lauloivat linnut : näytelmä. Lahden kaupunginteatteri 1978–1979
Avoasunto : näytelmä, kirjoitettu alun perin 1970-luvulla Ja aamulla lauloivat linnut-näytelmän ensimmäiseksi versioksi
Piroska : komedia. 1997
Muisto mun nuoruudestain teoksessa Salpausselän kisat -suomalainen kansanjuhla. 2005
Tyhjät : näytelmä. 2007
Kriitikko : komedia. 2008
Kuohuvia tunteita Salpausselän kirjailijoiden 40-vuotisjuhlajulkaisussa 2008
SIG P220

| SIG P220 |
| --- | --- |

Tyyppi:  Itselataava pistooli
Valmistaja:  SIG Arms AG
Valmistusmaa:   Sveitsi  Saksa
Tekniset tiedot
Aseen pituus:  198 mm / 180 mm
Piipun pituus:  112 mm / 96 mm
Paino (tyhjänä):  800 g
Lipas:  tankolipas
Kapasiteetti:  7, 8, 9, 10  patruunaa
Ammuksen lähtönopeus:  n. 340 m/s
Sveitsin armeijan SIG P220 osissa.
SIG P220, SIG Sauer P220 tai Pistole 75 on sveitsiläisen SIG Arms AG:n suunnittelema ja saksalaisen J.P. Sauer und Sohn GmbH:n valmistama itselataava pistooli. 
Se kehitettiin korvaamaan Sveitsin armeijan aiempi SIG P210 -palveluspistooli. Sitä on alkuperäisen 9x19 mm Parabellum/Luger patruunan lisäksi valmistettu myös 7,65 Parabellum, .38 Super ja .45 ACP kaliipereissa.
Sveitsin tiukkojen asevientisäännösten vuoksi aseen valmistus siirrettiin saksalaiselle J.P. Sauer & Sohn -yhtiölle.
Siitä on valmistettu useita mallimuunnoksia, muun muassa P225, P226, P228 ja P229 malleja.
P200 -sarja täyttää Länsi-Saksan poliisin vuonna 1975 etsimälle itselataavalle pistoolille asetetun vaatimuksen, jonka mukaan asetta piti kyetä kantamaan turvallisesti patruuna piipussa, mutta jossa ei tarvitsisi poistaa erillistä varmistusta ennen ammuntaa.
Rakenne

Pistoolin runko on kevytmetallivalua, luisti taas on prässätty teräslevystä ja sen etulevy on kiinnitetty hitsaamalla. Sulkukappale on erillinen, työstetty kappale, joka on upotettu luistiin ja lukittu pyöreän tapin avulla.
Rungon vasemmalla puolella on kolme vipua: luistin salpa, vasaran vapautinvipu ja purkusalpa. Luistin vetäminen taakse ja päästäminen eteen virittää aseen. Vasaran vapauttimesta painamalla siirtyy virekynsi irti vasarasta, jolloin vasara lyö jousensa voimalla eteen, kunnes se tarttuu varmistuskynnykseen, joka pitää sen irti iskurista. Lukitustappi lukitsee iskurin.
Aiheesta muualla

SIG Sauerin kotisivu (Arkistoitu – Internet Archive)
Käyttöohje[vanhentunut linkki]
Modern Firearms
Wikimedia Commonsissa on kuvia tai muita tiedostoja aiheesta .
Rajaton rock

Rajaton rock oli Yleisradion rinnakkaisohjelmassa epäsäännöllisesti lähetetty rock-ohjelma 1970-luvun lopulla. Ohjelmassa esiteltiin ei-angloamerikkalaisia musiikintekijöitä, usein itäblokin maista.
Ohjelma lähetettiin myöhään illalla, tyypillisimmin kello 22.00–23.00. Ohjelmaa toimitti Juha Tynkkynen, unkarin kielen ja kulttuurin asiantuntija.
Salo Flohr

Salomon Mihailovitš Flohr
Salomon Mihailovitš Flohr (21. marraskuuta 1908 – 18. heinäkuuta 1983) oli tšekkiläinen ja myöhemmin neuvostoliittolainen shakin suurmestari. Flohr oli myös arvostettu shakkikirjailija.
Aiheesta muualla

Salo Flohr ChessGames.com-sivustolla (englanniksi)
Saint Kitts

Saint Kitts
| --- | --- |
Sijainti:  9 kuntaa Saint Kitts ja Nevis
Saariryhmä:  Pienet Antillit, Leewardsaaret
Vesialue:  Karibianmeri
Merialue:  Atlantti
Korkein kohta:  Mount Liamuiga, 1 156 m
Pinta-ala:  168 km²
| --- | --- |
Asukasluku:  45 000
Suurin kaupunki:  Basseterre
muokkaa - muokkaa wikitekstiä - muokkaa Wikidataa
Saint Kitts on saari Karibianmerellä. Se muodostaa osan Saint Kitts ja Nevisin saarivaltiota. Saari sijaitsee noin 2 100 kilometriä kaakkoon Floridan rannikolta. Saint Kittsin pinta-ala on noin 168 neliökilometriä ja asukasluku yli 45 000.[lähde? ] Saaren puhutuin kieli on englanti ja noin 98 prosenttia saaren asukkaista on lukutaitoisia. Saint Kitts ja Nevisin pääkaupunki Basseterre sijaitsee Saint Kittsin saarella.
Saint Kitts ja Nevisin kartta. Saint Kitts on saarista pohjoisempi.
Rauman satama

Rauman sataman sijainti
Rauman satama ja Petäjäksen niemi.
Rauman satama-aluetta.
Rauman satama (LOCODE: FI RAU) on Raumalla sijaitseva Suomen kolmanneksi suurin konttisatama ja sen osuus länsirannikon satamien kautta kulkevista konteista välillä Turku–Tornio on yli 70 %. Sataman merkittävimmät tavaralajit ovat metsäteollisuustuotteet ja kappaletavara.
Sataman osat ovat Iso-Hakuni, Petäjäs, Laitsaaren keskuslaituri, Pikisaari, konttiterminaali ja Martinkarin öljy- ja kemikaalisatama. Laitureita on 20.
Rauman Satama Oy käynnisti nykyisen konttiterminaalin alueella mittavan rakennusinvestoinnin huhtikuun 2016 aikana. Hankkeen kustannusarvio on noin 21,5 miljoonaa euroa. Hankkeessa laajennetaan samanaikaisesti nykyistä konttiterminaalia rakentamalla lisää laituritilaa konttilaivoille sekä uutta satamakenttää konttien varastointiin. Samalla Petäjäksen irtolastilaituria syvennettiin 12 metrin kulkusyvyyteen.